AEG J.I

AEG J.I – 1917 m. Vokietijos Imperijos elektrotechnikos įmonės „Allgemeine Elektricitäts-Gesellschaft AG“ (AEG) sukurtas dvisparnis dvivietis vienmotoris šturmo lėktuvas, šarvuota ir galingesnė žvalgybinio lėktuvo AEG C.IV versija.

Po karo keletas lėktuvų buvo modifikuoti į keleivinius orlaivius, jų pagrindu sukurta modifikacija su uždara kabina AEG J.II K.

 Konstrukcija ir gamyba 
miniatiūra|AEG J.I iš užpakalio
AEG JI buvo dvivietis vienmotoris biplanas su įprasta važiuokle ir su uodegos slide. Lėktuvo pagrindas buvo plieninių vamzdžių konstrukcija, dengta audiniu. Piloto ir šaulio darbo vietos buvo įrengtos iš apačios ir šonų šarvuotose atvirose kabinose. Šaulys turėjo tris ginklus: du šaudymui į antžeminius taikinius skirti 7,92 mm (0,312 colio) kalibro LMG 08/15 kulkosvaidžiai buvo montuojami ant kabinos grindų, 45° kampu į žemę, o vienas gynybai nuo priešo naikintuvų skirtas 7,92 mm (0,312 colio) Parabellum MG14 kulkosvaidis buvo montuojamas ant žiedo.Gray, Peter; Owen Thetford (1970). German Aircraft of the First World War (2nd ed.). London: Putnam
miniatiūra|Sudužęs AEG J.I
AEG J.I buvo pradėtas kurti po Verdeno mūšio, kuriame pirmą kartą buvo panaudopti pėstininkų palaikymui skirti šturmo lėktuvai. Šiam tikslui Idflieg orlaivių klasifikavimo sistemoje buvo išskirta kategorija „J“: šarvuoti dvejopos paskirties ryšių ir šturmo lėktuvai. Pradžioje jie buvo panašūs į „C“ klasės orlaivius; pagrindinis skirtumas – šarvuotas variklio ir, kartais, pilotų skyrius. Vienintele išimtimi buvo Junkers J.I, kuris nuo pat pradžių buvo kuriamas kaip šarvuotas orlaivis. 1917 m. pradžioje AEG pristatytas J.I buvo įmonės mėginimas modifikuoti iki tol gamintą žvalgybinį AEG C.IV šiam tikslui, jame sumontuojant galingesnį, 200 AG galios variklį (vietoje į AEG C.IV montuoto 150 AG galios Mercedes D.III), variklį ir pilotus apsaugant 381 kg šarvų (plokštės storis – 5,1 mm),A.E.G. J.I, Уголок неба, http://www.airwar.ru svorio taupymo tikslais atsisakant fiksuoto piloto kulkosvaidžio, taip pat padarant keletą kitų modifikacijų.AEG J.I / J.II, Their Flying Machines, http://flyingmachines.ru/

Nepaisant ne itin didelio fiksuotų kulkosvaidžių taiklumo, AEG J.I/J.II buvo sėkmingas lėktuvas, greitai gavęs „sparnuoto pėstininko“ pravardę. Iš viso buvo pagaminti 609 vnt. visų modifikacijų AEG. J.I: 240 vnt. – AEG J.I, 349 vnt. – AEG J.Ia ir 20 vnt. AEG J.II.Maksim Starostin, AEG J.I, J.II, in Virtual Aircraft Museum

miniatiūra|Aviakompanijos „Deutsche Luft-Reederei“ AEG J.II modifikuotas iki „K“ standarto
Po karo keletas J.II buvo pritaikyti pirmiesiems keleiviniams komerciniams skrydžiams. Pirmąja juos naudojusia aviakompanija tapo maršrutą tarp Berlyno ir Veimaro atidariusi Deutsche Luft-Reederei. Šį maršrutą aviakompanija prasidėjo eksploatuoti 1919 m. vasario 5 d. Pradžioje keleiviai buvo pervežami atvirose žvalgo kabinose, vėliau kai kuriuose lėktuvuose buvo įrengtos dengtos dvivietės ar trivietės keleivių kabinos. Tokie orlaiviai prie indekso buvo žymimi raide „K“ (vok. „Kabine“) arba „P“ (vok. „Passagier“), pvz. modifikuotas AEG J.II tapdavo AEG J.II K, o LVG C.V arba LVG C.VI – LVG P.I.

 Variantai 

 AEG J.I
 Šarvuota AEG C.IV versija su į apačią nukreiptais kulkosvaidžiais žvalgo kabinos grindyse, skirtu apšaudyti žemę, ir gynybiniu rankiniu kulkosvaidžiu žvalgo kabinoje.
 AEG J.Ia
 Versija su eleronais ir viršutiniuose (kaip ir modelyje J.I), ir apatiniuose sparnuose.
 AEG J.II
 Struktūriškai panašus į J.I modelis su aerodinamiškai balansuotais eleronais, modifikuotais sparnų galais, didesnio ploto uodega, perkelta eleronų statramsčio vieta.
 AEG J.II K
 Demilitarizuotas keleivinis variantas su dengta keleivių kabina

 Operatoriai 



 Luftstreitkräfte – Vokietijos Imperijos karinės oro pajėgos



 Deutsche Luft-Reederei

 Techniniai duomenys (AEG J.I) 
 Įgula: 2
 Ilgis: 7,20 m
 Sparnų mojis: 13,46 m
 Aukštis: 3,35 m
 Sparnų plotas: 33,18 m²
 Tuščio svoris: 1 455 kg
 Variklis: 1 ×  kW galios Benz Bz.IV 6 cilindrų vandeniu aušinamas vienaeilis vidaus degimo variklis,

Skrydžio parametrai

 Maksimalus greitis: 150 km/h (93 mph, 81 mazgas)
 Skrydžio nuotolis: 375 km (233 mylios, 202 jūrmylės)
 Skrydžio trukmė: 2,5 val.
 Skrydžio lubos: 4 500 m (14 800 pėdų)
 Kilimo greitis: 2,78 m/s (547 pėdų/min.)
 Kilimo laikas:
 į 1 000 m – per 4 min.
 į 2 000 m – per 14 min.
 į 3 000 m – per 30 min.

Ginkluotė

 Puolimo:
 iki 6 vnt. × 7,92 mm kalibro fiksuotų žemyn šaudančių LMG 08/15 kulkosvaidžių (standartinė komplektacija – 2 vnt.)
 galimybė vežti iki 50 kg smulkių skeveldrinių bombų
 Gynybinė: 1 × 7,92 mm kalibro Parabellum MG14 ant žiedo žvalgo kabinoje

 Literatūra 
 (EN, RU) AEG J.I / J.II, Their Flying Machines, http://flyingmachines.ru/
 (RU) A.E.G. J.I, Уголок неба, http://www.airwar.ru
 (EN) Peter Grey, Owen Thetford, German Aircraft of the First World War, London, Putnam, 1962
 (EN) Maksim Starostin, AEG J.I, J.II, in Virtual Aircraft Museum

 Išnašos 

Kategorija:Biplanai
Kategorija:AEG orlaiviai
Kategorija:Šturmo lėktuvai